בית הספר לכלכלה של לונדון

| --- | --- |
סמליל בית הספר לכלכלה של לונדון

סמל בית הספר לכלכלה של לונדון
 אוניברסיטת מחקר ציבורית
 מוטו:  Rerum cognoscere causas
 השתייכות:  ACU	  CEMS   EUA   G5   קבוצת ראסל   אוניברסיטת לונדון   UUK   משולש הזהב
 תקופת הפעילות:  1895–הווה (כ־129 שנים)
 מייסדים:  סידני וב, ביאטריס וב, גרהאם וואלאס, ג'ורג' ברנרד שו 
 בעלי תפקידים
 נשיא:  הנסיכה המלכותית, אן
 מנכ"ל:  מינוש שפיק
 צוות:  2,260 (2021–2022)
 סגל:  1,830 (2021–2022)
 תלמידים
 כלל הסטודנטים:  12,034 (2022–2023)
 סטודנטים לתואר ראשון:  5,983 (2022–2023)
 סטודנטים לתארים מתקדמים:  6,051 (2022–2023)
 שונות
 הון עצמי:  466.1 מיליון ליש"ט
 מיקום
 מיקום:  לונדון, אנגליה
 מדינה:  הממלכה המאוחדת הממלכה המאוחדת
 קואורדינטות:  51°30′50″N 0°07′00″W﻿ / ﻿51.513888888889°N 0.11666666666667°W﻿ / 51.513888888889; -0.11666666666667
 www.lse.ac.uk
  (למפת לונדון מוגדלת) קנט סארי ברקשייר בקינגהאם הרטפורדשייר אסקסבית הספר לכלכלה של לונדון(למפת לונדון רגילה) קנט סארי בר. בקי. הרטפורדשייר אסקסבית הספר לכלכלה של לונדון(למפת הסיטי של וסטמינסטר רגילה) הפרלמנט הבריטיבית הספר לכלכלה של לונדון(למפת הסיטי של וסטמינסטר מוגדלת) הפרלמנט הבריטיבית הספר לכלכלה של לונדון
 
הכניסה הראשית לבית הספר
בית הספר לכלכלה ולמדע המדינה של לונדון, המוכר יותר בשם בית הספר לכלכלה של לונדון (באנגלית: The London School of Economics and Political Science או The London School of Economics, בראשי תיבות: LSE או בקיצור: the LSE) הוא אוניברסיטה ציבורית הפועלת בלונדון ומתמקדת במדעי החברה.
בית הספר לכלכלה של לונדון נוסד בשנת 1895 על ידי חברי האגודה הפביאנית: סידני וב, ביאטריס וב, גראהם וולאס וג'ורג' ברנרד שו. בשנת 1900 הפך לחלק מאוניברסיטת לונדון. בשנת 1922 נקבעה סיסמת המכון, שעדיין מהווה השראה לסגל ולסטודנטים, "Rerum cognoscere causas", "להבין את הגורמים לדברים".
בית הספר נחשב לאחד ממוסדות המחקר המובילים בעולם בתחום מדעי החברה, וממוקם באופן עקבי בראש דירוגים בין-לאומיים מובילים בתחום זה. בין תחומי המחקר וההוראה בו: כלכלה, תקשורת, מדע המדינה, סוציולוגיה, משפטים, לימודי מגדר, יחסים בין-לאומיים, פילוסופיה ועוד. כמה ממסלולי הלימוד המבוקשים בו כוללים את לימודי הכלכלה, מימון, חשבונאות, מנהל עסקים, אקונומטריקה וכלכלה יישומית, אסטרטגיה עסקית ואקטואריה.
ההרשמה לבית הספר היא סלקטיבית ואחוזי הקבלה נמוכים. בשנים האחרונות שיעור אחוז הקבלה לתואר ראשון אף הפך לנמוך ביותר מבין כל האוניברסיטאות בבריטניה. 18 מבין חברי הסגל והבוגרים של בית הספר זכו בפרס נובל (13 פרסי נובל לכלכלה, 3 פרסי נובל לשלום ו-2 פרסי נובל לספרות), 42 מבוגריו נהיו לראשי מדינות, עשרות תיפקדו כחברים בפרלמנט ובית הלורדים של בריטניה, ורבים אחרים זכו בפרס פוליצר והפכו לחברי האקדמיה הבריטית.
בית הספר ממוקם במרכז לונדון, בין וסטמינסטר והסיטי של לונדון, בסמוך לקובנט גארדן. נכון לשנת הלימודים 2022/23, בבית הספר היו כ-12,034 סטודנטים (5,983 סטודנטים לתואר ראשון, 5,515 סטודנטים לתואר שני ו-536 לדוקטורט) וכ-1,830 אנשי סגל, אשר מאורגנים ב-29 מחלקות לימוד ומכוני מחקר ו-19 מרכזי מחקר. בית הספר ידוע באוכלוסיית הסטודנטים המגוונת שלו ולומדים בו סטודנטים המגיעים מ-146 מדינות. 36 אחוז מהסטודנטים הם בריטיים ו-64 אחוז הם סטודנטים זרים. לאוניברסיטה יש 234,000 בוגרים ברחבי העולם. לאגודת הסטודנטים למעלה מ-200 אגודות ולמעלה מ-40 מועדוני ספורט.
האוניברסיטה חברה במספר ארגונים בין-לאומיים: איגוד האוניברסיטאות האירופאיות (EUA), איגוד של אוניברסיטאות חבר העמים הבריטי (ACU), ברית הגלובלית בחינוך לניהול (CEMS) והאוניברסיטה האירופאית למדעי החברה (CIVICA) - רשת של עשר אוניברסיטאות אירופאיות המתמקדות במחקר במדעי החברה, מדעי הרוח, מנהל עסקים ומדיניות ציבורית. בנוסף האוניברסיטה חברה במספר ארגונים בבריטניה: אוניברסיטת לונדון, קבוצת ראסל, קבוצת G5, אוניברסיטאות בריטניה (UUK) וקבוצת האוניברסיטאות הלא רשמית, "משולש הזהב" של אוניברסיטאות מחקר בדרום מזרח אנגליה. לאוניברסיטה יש תשע שותפויות אקדמיות עם אוניברסיטאות ברחבי העולם.